ช้างศึก VS ดาวทอง
เรียน คุณบี บางปะกง ที่นับถือ,นับตั้งแต่ทีมช้างศึกชุดใหญ่เดินทางออกนอกบ้านไปสร้างผล งานเข้าตาแฟนบอลมาตั้งแต่ศึกเอเชียนคัพ และไชน่าคัพ 2019 คุณบีและแฟนลูกหนังคงประจักษ์ แล้วว่า หากคราใดที่ช้างศึกไทยได้มีการรวมตัวคัดสรรนักเตะที่คิดว่าดีที่สุด,พร้อมด้วยโค้ชที่เข้าใจในบริบทของเชิงลูกหนังบ้านเรา จะเห็นได้ว่าช้างศึกก็สามารถสร้างความสุขได้เช่นกัน,แต่ในทางกลับกันเมื่อมองลงไปที่นักเตะชุดเล็ก บรรดาขุนพลนักเตะยังเติร์กไทยยังสร้างผลงานได้ไม่ดีมากนัก ไม่ว่าศึกยู 23 ชิงแชมป์เอเชีย และยู 19 รายการ วี เอฟ เอฟ อินเตอร์เนชั่นแนล ที่เวียดนามเป็นเจ้าภาพทั้งสองรายการ ในประเด็นนี้คงเป็นโจทย์ข้อใหญ่ที่ท้าทายการบริหารจัดการของสภากรรมการสมาคมกีฬาลูกหนัง,เมื่อเจาะประเด็นไปที่ความเก่งกล้าสามารถของทีมชาติไทยกับประเทศเพื่อนบ้านในอาเซียนด้วยแล้ว ผู้คนในวงการลูกหนังกำลังตั้งข้อสังเกตว่าชาติใดจะเป็นเต้ยในเชิงลูกหนังของอาเซียนกันแน่ ซึ่งวันนี้จากการศึกษาด้วยผลงานจะพบว่าบรรดาผู้สันทัดกรณีพุ่งเป้าให้คะแนนนักเตะดาวทองเวียดนามล้ำหน้ากว่าชาติอื่น,เพราะไม่ว่าศึกยู 23 ชิงแชมป์เอเชียที่ประเทศจีนเมื่อปีที่แล้ว นักเตะดาวทองสามารถต่อกรกับทีมในเอเชียจนเข้าสู่รอบชิงได้สำเร็จ ตามด้วยผลงานสะเทือนวงการลูกหนังเอเชียอีกครั้งเมื่อสามารถทะยานเข้าสู่รอบสี่ทีมสุดท้ายเอเชียนเกมส์ได้เป็นหนแรก ขณะที่ทีมชุดใหญ่นอกจากประกาศศักดาคว้าแชมป์เอเอฟเอฟ ซูซูกิคัพแล้ว ในเกมเอเชียน คัพ 2019 ช้างศึกไทยกว่าจะผ่านเข้ารอบ 16 ทีม ได้ต้องลุ้นและฝ่าวิกฤติกันพอสมควร แต่ข้างฝั่งดาวทองทะลุถึงรอบ 8 ทีมสุดท้าย,ดังนั้น ในกรณีที่เวียดนามได้สร้างผลงานจนกลายเป็นดาวดังและเป็นหนึ่งในอาเซียน ณ เวลานี้คงจะสืบเนื่องมาจากการบริหารจัดการขององค์กรลูกหนังรวมทั้งภาคส่วนที่เกี่ยวข้อง,แต่ใครจะเป็นสุดยอดของขุนพลลูกหนังตัวจริงระหว่างไทยกับเวียดนาม แฟนลูกหนังกำลังจับตาไปที่ศึกที่รออยู่เบื้องหน้าทั้งฟุตบอลชิงถ้วยพระราชทานคิงส์คัพ ครั้งที่ 47 เดือนมิถุนายนนี้ และซีเกมส์ที่ฟิลิปปินส์ในช่วงปลายปี,ในการทำทีมให้ประสบความสำเร็จ คุณบีและแฟนลูกหนังคงทราบแล้วว่าหนึ่งในปัจจัยที่สำคัญนอกเหนือจากการบริหารจัดการแบบมืออาชีพของผู้เกี่ยวข้องแล้ว โค้ชหรือผู้ฝึกสอน รวมทั้งทีมงานคือพลังสำคัญ วันนี้เวียดนามใช้กุนซือจากแดนโสม ขณะที่ไทยเรายังไม่มีข้อยุติและมีกระแสว่าจอมทัพคนใหม่ของทีมช้างศึกอาจมาจากยุโรป,สำหรับโค้ชช้างศึกชุดใหญ่นั้น KBU SPORT POLL โดยศูนย์นวัตกรรมการพัฒนาทุนมนุษย์ มหาวิทยาลัยเกษมบัณฑิต ได้สำรวจความคิดเห็นแฟนกีฬาทั่วประเทศ เรื่อง ช้างศึกโค้ชไทย หรือโค้ชนอกในมุมมองของแฟนลูกหนัง พบว่าในสถานการณ์ปัจจุบันกลุ่มตัวอย่างส่วนใหญ่ ร้อยละ 8.81 เห็นว่าควรเป็นคนไทย รองลงมาร้อยละ 31.98 ควรเป็นชาวต่างชาติ และร้อยละ 19.21 ชาติไหนก็ได้,วันนี้หากคนไทยต้องการที่จะเห็นความสำเร็จของทีมช้างศึกและพัฒนาการของวงการลูกหนัง เราคงจะฝากความหวังไว้ที่สมาคมกีฬาฟุตบอลแห่งประเทศไทยฯเพียงฝ่ายเดียวคงไม่ได้ รัฐบาลตลอดจนองค์กรกีฬาของชาติรวมทั้งภาคเอกชนต้องร่วมผนึกพลังสร้างความแข็งแกร่งในการกำหนดนโยบายและแผนยุทธศาสตร์เพื่อนำไปสู่การขับเคลื่อน การบริหารจัดการให้วงการลูกหนังไทยก้าวไกลกว่าที่เป็นอยู่,หรือต้องรอให้ทีมดาวทองและประเทศเพื่อนบ้านล้ำหน้าจนตามไม่ทัน,ผศ.ดร.รัฐพงศ์ บุญญานุวัตร,ooooooo,เฝ้ารอคอยอยู่เช่นกันครับ ช้างศึก VS ดาวทอง,โดยเฉพาะกับ ศึกคิงส์คัพ ต้นเดือน มิ.ย.นี้ ซึ่งทางสมาคมลูกหนังเพิ่งประกาศมอบหมายให้ โค้ชโต่ย ศิริศักดิ์ ยอดญาติไทย คุมทัพทีมชาติไทยต่อไป,ส่วนผลลัพธ์ที่ออกมาจะเป็นอย่างไร?,ได้หายคาใจ หรือเจ็บใจหนักเข้าไปอีก,ชั่วโมงนี้ไม่กล้าคาดเดาจริงๆ บอกตาม ตรง,บี บางปะกง
นับตั้งแต่ทีมช้างศึกชุดใหญ่เดินทางออกนอกบ้านไปสร้างผล งานเข้าตาแฟนบอลมาตั้งแต่ศึกเอเชียนคัพ และไชน่าคัพ 2019 คุณบีและแฟนลูกหนังคงประจักษ์ แล้วว่า
ช้างศึก,ทีมชาติไทย,ประเทศเพื่อนบ้าน,เวียดนาม,สมาคมกีฬาฟุตบอลแห่งประเทศไทย,เรียงหน้าชน,บี บางปะกง